Здравейте,  

Следния казус имам: подписан предварителен договор между продавач и купувач. Продава се имот, който е на 8 години, като в предходния нот.акт е цитирано Удостоверението за въвеждане в експлоатация. Купувачът ще ползва банков кредит. Съответно банката-кредитор изисква от купувача Удостоверението за въвеждане в експлоатация. Продавачът не го пази, отказва и да го предостави. Какво става оттук нататък? Реално нотариус може да си изповяда сделката с тези документи на продавача. Купувачът обаче не може да изтегли кредит и няма как да заплати продажната цена? Ако обаче в предварителния е записано “продавачът да предостави поискани от юридически отдел на банката документи по сделката”, то следва ли купувачът да има право се позове на това?




Длъжен ли е продавачът да предостави Разрешение за ползване/Удостоверение за въвеждане в експлоатация
=====================================================================================================

 

Здравейте,


да, можете да се позовете на цитираната от Вас разпоредба от предварителния договор, според която продавачът следва да предостави поискани от юридически отдел на банката документи по сделката. Зависи обаче дали въпросната разпоредба е обвързана със санкции по отношение на продавача. Препоръчително е да се консултирате с адвокат, който да прегледа предварителния договор.  

За допълнителна информация и преглед на документи можете да се свържете с мен на посочения телефон.


Поздрави,  

адв. Николина Митова  

0898 303092


